**Útmutató a mikrotanúsítványos képzés bejelentő űrlapjának kitöltéséhez**

Az alábbi Útmutató részképzések, mikroképzések, modulok, szaktárgyak, szaktárgycsoportok miktrotanúsítványos képzésként való meghirdetéséhez és ezeknek az az Oktatási Igazgatóság részére történő bejelentéséhez szükséges űrlap kitöltéséhez nyújt segítséget.

***Ad. 1. pont***

A mikrotanúsítványt adó képzésnek önálló, jól azonosítható nevet kell adni. Az önálló névadás akkor is szükséges, ha a mikrotanúsítványos képzés létező képzés része. Az önálló név megegyezhet szaktárgy vagy szaktárgycsoport nevével.

***Ad. 2. pont***

A képzés egyedi azonosítóját az Oktatási Igazgatóság később adja, ezt a mezőt üresen kell hagyni.

***Ad. 3. pont***

Amennyiben a képzés több Kar/szervezeti egység együttműködésében valósul meg, a kurzus hirdetéséért felelős Kart/szervezeti egységet kell megjelölni utalva arra, hogy mely Karok/szervezeti egységek bevonásával nyújtja a képzést.

***Ad. 4. pont***

A szakokhoz hasonlóan a mikrotanúsítványos képzésnek is kell, hogy legyen felelőse. Itt ugyanakkor nincs elvárás a képzés felelősének tudományos fokozata, titulusa tekintetében (PhD fokozat javasolt).

***Ad. 5. pont***

A képzés nyelve a valóságban lehet magyar vagy idegen nyelv és lehet vegyes, amikor egyes tárgyak magyarul, míg mások idegen nyelven hallgathatók. De iure csak egy nyelve lehet a képzésnek, így vegyes nyelv esetén az elsődleges nyelvet kell megadni a nyilvántartás (FIR, FAR) számára. Amennyiben a képzés idegen nyelvű, a tanulási eredményeket, tematikát és a képzésre vonatkozó alapvető információkat idegen nyelven is meg kell adni.

***Ad. 6. pont***

Bár a mikrotanúsítványos képzés tanulási eredményeket igazol, a későbbi halmozhatóság és a kreditalapú képzési programokba való beszámítás érdekében szükséges megadni a mikrotanúsítványos képzés ECTS kredit egyenértékét is. A képzésnek nincs minimum vagy maximum kreditértéke, ugyanakkor a kreditérték meghatározásához az Nftv. szerinti megközelítésből kell kiindulni. Nemzetközi példák azt mutatják, hogy a kifele kínált mikrotanúsítványos részképzések 3-30 ECTS kreditérték között mozognak, de természetesen lehetnek ennél alacsonyabb vagy magasabb kreditértékű képzések is.

***Ad. 7. pont***

A képzés díját e pontban szükséges feltüntetni. A díjak meghatározásában a karoknak szabadságuk van, az űrlaphoz költségtervet nem szükséges mellékelni, értelemszerűen a kar saját feladata, hogy a képzés díját valamennyi szempontra tekintettel (képzés formája, *stand-alone* képzés vagy egy program részeként futó képzés) úgy határozza meg, hogy az számára bevételt termeljen.

Amennyiben a képzés az egyetem saját hallgatói számára is elérhető, azt is jelezni kell, hogy azok a hallgatók is felvehetik-e a tárgyakat saját képzési programjukban rendelkezésre álló kreditjeik terhére, illetve kredittúllépési díj ellenében, akik nem az érintett szak hallgatói, hanem az adott kar vagy az ELTE más karának hallgatói, vagy a képzés számukra is csak díjfizetés ellenében elérhető (például egyes teljesen önálló *(stand-alone)* mikrotanúsítványos képzéseknél a díj fizetése az ő esetükben is logikus lehet és az Nftv. is ebből indul ki.)

***Ad. 8. pont***

E pontnál meg kell adni, hogy a képzéshez milyen típusú kontaktórák (előadás, gyakorlat) kapcsolódnak és milyen óraszámban. A tárgyfelelősöket nem szükséges megadni.

***Ad. 9. pont***

A képzés nem szükségképpen kell, hogy igazodjon a tanév rendjéhez. *Stand-alone* mikrotanúsítványos képzések esetében ez különösen nem elvárás, a karok például a nyári időszakban, nyári egyetem formájában is kínálhatnak mikrotanúsítványokat, illetve a néhány hetes online képzések is teljesen elválhatnak a tanév megszokott rendjétől, áthúzódhatnak azon. Amennyiben viszont a képzés igazodik a felsőoktatási tanév rendjéhez, meg kell adni, hogy az hány félévet érint (ez azoknál a mikrotanúsítványos képzéseknél, amelyek létező képzések moduljai, egyértelmű).

***Ad. 10. pont***

Ebben a pontban a képzés típusát kell azonosítani. Alapvetően kétféle mikrotanúsítványos képzés képzelhető el. Az egyik, a teljesen önálló, a Kar képzési programjától független *(stand-alone)* részképzés. A kérdés mellett zárójelben, példálózó jelleggel fel vannak sorolva az ilyen önálló képzések lehetséges típusai: olyanok, amelyek meghatározott készségeket kívánnak fejleszteni, olyanok, amelyek bizonyos (általában új) ismereteket kívánnak átadni, ismereteket kívánnak frissíteni, újfajta kihívásokra kívánnak reagálni stb.). Az önálló mikrotanúsítványos képzések általában kifelé (is) kínált képzések, de nem kizárt, hogy a felsőoktatási intézmény ilyen képzést, az általános képzési programján felül, kizárólag saját hallgatóinak kínáljon.

A mikrotanúsítványos képzés másik formája az akkreditált felsőoktatási képzésen belüli mikrotanúsítványos képzési egység, ami lehet szaktárgy csoport vagy modul. A kettő között a különbség a tárgyak kapcsolódásának jellegében van (a modul az Nftv értelmében a tanulmányi rendszerben egyedi azonosítóval rögzített, meghatározott tantárgyak vagy tanegységek összessége, míg a szaktárgycsoport esetében nincs ilyen formális kapcsolódás, a tárgyak kapcsolódása nem igényli az egyedi azonosítót).

Amennyiben a képzés létező program része a képzést indító Karnak arról is kell nyilatkoznia, hogy a mikrotanúsítványos képzés hogyan viszonyul a diplomát adó képzés egészéhez, illetve hogyan kapcsolható más egyetemek által kínált mikrotanúsítványokhoz. E tekintetben ez utóbbi szempont egy teljesen új elem, azonban a mikrotanúsítványos képzések logikájának sajátossága. A rövid ciklusú képzéseknek ugyanis fontos aspektusa, hogy azok kombinálhatóak, összeilleszthetőek legyenek más felsőoktatási intézmények mikrotanústványos képzéseinek kínálatával, hogy így a hallgató végül egy teljesen egyedi képzési repertoárt tudjon összeállítani a mikroképzésekből *(stackability)*. A folyamat elején, amíg más intézmények mikrotanúsítványos képzései még nem láthatóak vagy megismerhetőek, ezt a szempontot nehéz vagy akár lehetetlen érvényesíteni, azonban a későbbiekben meghatározó vonzerőt jelenthet, ha az újonnan meghirdetett képzések jól tudnak kapcsolódni más felsőoktatási intézmények vagy oktatási szolgáltatók mikroképzéseihez (jelenleg ilyen képzést azok nyújthatnak, akik olyan felnőttképző helyek, amelyek szakképzésben akkreditált tananyag felhasználásával oktatnak). Ezt a szempontot majd a képzés hirdetése során is markánsan érdemes lesz megjeleníteni.

***Ad. 11. pont***

A mikrotanúsítványos képzések esetében a képzés formája sokféle lehet. E képzéseknél kifejezetten előnyös lehet az online, hibrid vagy *blended* képzések meghirdetése, különösen *stand-alone* mikrotanúsítványos képzések esetében. Külföldi példák azt mutatják, hogy ahol lehet és ahol vannak ilyen képzések, az online vagy a *blended* forma a tipikus. A mikrotanúsítványos képzések esetében nincs semmilyen elvárás arra nézve, hogy milyen legyen a szinkron/aszinkron, jelenléti/online forma aránya. Egyetlen minőségbiztosítási elvárás van, hogy az érintett tanulási eredmények értékelése megfelelően és igazolható formában történjen.

Jelen Útmutatóban „online” képzés alatt olyan képzést értünk, amely esetében egyáltalán nincs jelenléti oktatás, a képzés szinkron és/vagy aszinkron online órák útján valósul meg. Gyakori az a forma, amikor a tananyag egy része aszinkron videók és gyakorló tesztek formájában érhető el, amelyekhez szinkron online konzultációk kapcsolódnak. Ezzel szemben a „hibrid képzés” esetében az oktatás úgy folyik, hogy mind jelenléttel, mind szinkron online módon be lehet kapcsolódniuk a hallgatóknak. A „blended” képzési forma azt jelenti, hogy a képzés egyes elemei online módon valósulnak meg (szinkron és/vagy aszinkron), míg más elemei – jellemzően gyakorlatok, esetleges terep vagy labor munka – jelenléttel.

***Ad. 12. pont***

Az uniós ajánlás értelmében a rövid ciklusú képzések alapvetően három típusú igény kielégítését szolgálják: munkaerőpiaci, társadalmi igények, illetve a személyes fejlődés elősegítése. Ezek közül általában a munkaerőpiaci igények kerülnek előtérbe a mikrotanúsítványos képzések esetében, de nem kisebb a jelentősége a társadalmi igényeknek sem. Mivel fontos, hogy az ilyen képzések reflektáljanak ezekre a külső tényezőkre, ennek dokumentálása, sőt nevesítése kiemelkedően fontos, ezért szükséges ezek folyószövegben történő rövid leírása is, amely bemutatja és alátámasztja azokat az igényeket, amelyekre a képzés választ ad elsősorban abból a szempontból is, hogy látható legyen, hogy a képzés mennyire piacképes, az igazolás mennyire lesz értékes a munkáltatóknál, társadalmi szereplőknél. Ezért az igények felmérésébe e szereplők, illetve a megcélzott hallgatói kör be is vonhatók.

***Ad. 13. pont***

Ebben a pontban szükséges leírni a képzés relevanciáját is, ahol a tisztán munkaerőpiaci vagy társadalmi igényeken felül egyéb szempontok is megjeleníthetőek. Ebben a részben mutatható be, hogyan járul hozzá a képzés a munkaerőpiaci és társadalmi igények kielégítéséhez, kik számára és milyen területeken lesz hasznos. Továbbá itt kell azt is bemutatni, hogy milyen pénzügyi, gazdasági vagy presztízs előnyökkel jár az Egyetem, illetve a Kar számára a képzés hirdetése.

***Ad. 14. pont***

A munkaerőpiaci igényekre reflektáló mikrotanúsítványos képzések esetében releváns, hogy látható legyen, hogy ezen igények valósak és a munkaerőpiac ténylegesen hasznosítani tudja a képzés során megszerzett tanulási eredményeket. Ezért fontos szempont (az uniós ajánlás értelmében is), hogy amennyiben a képzés tényleges munkaerőpiaci igényekre reflektál, a munkapiaci szereplőket a képző intézmény vonja be a képzés kialakításába. Fontos hangsúlyozni, hogy más országokban elképzelhető, hogy maguk a munkaerőpiaci szereplők (is) kínálnak mikrotanúsítványos képzéseket, a magyar szabályozás azonban ezt jelenleg nem teszi lehetővé és kizárólag felsőoktatási intézmények, illetve megfelelően akkreditált felnőttképző helyek számára engedi az ilyen képzések kínálását. Érdemes tehát a karoknak abban is gondolkodni, hogy a felsőoktatási intézmények e privilegizált helyzetét megfelelően kihasználják és kapcsolatot keressenek azokkal a piaci szereplőkkel, akik jelenleg csak e képzőhelyekkel együttműködve tudják a mikrotanúsítványos képzésekkel kapcsolatos elképzeléseiket megvalósítani.

***Ad. 15. pont***

A képzés kialakításakor az egyik legfontosabb szempont annak tisztázása, hogy kinek kívánja a képzőhely kínálni a képzést. Mikrotanúsítványos képzések esetében a tipikus a kifele kínálás, vagyis a képzés olyanok számára hirdetése, akik nem rendelkeznek hallgatói jogviszonnyal az egyetemmel. Velük az egyetem a képzés idejére fog hallgatói jogviszonyt létesíteni. Nem kizárt azonban, hogy ezeket, az elsősorban kifele kínált képzéseket a Kar elérhetővé teszi saját hallgatói számára is. A képzés jellegétől függően olyan is elképzelhető, amikor egy meglévő kurzusura, modulra enged be a képzőhely külsősöket. Adott esetben olyan konstrukció is lehetséges, hogy a Kar a képzést kizárólag saját hallgatói számára kínálja (ilyen lehet a specializáció szintjét el nem érő, önálló modul elvégzése vagy önállóan is piacképes szaktárgycsoport elvégzése).

***Ad. 16. pont***

Fontos annak meghatározása, hogy kell-e valamiféle előképzettség vagy gyakorlati tapasztalat a mikrotanúsítványos képzés elvégzéséhez. Ez lehet valamilyen végzettség, de lehet csupán bizonyos (elő)ismeretek, képességek igazolása, szakmai gyakorlat felmutatása. Amennyiben a képzőhely ilyen előfeltételt támaszt, meg kell adni, hogy az milyen módon igazolandó és igazolható (pl.: önbevallás, felvételi, felmérő teszt, igazolás, mikrotanúsítvány, oklevél, diploma).

***Ad. 17. pont***

Ebben a pontban nem a tanulási eredmények, hanem a kínált tematika szempontjából kell a képzés felépítését bemutatni (tárgykörök alapján).

***Ad. 18. pont***

A mikrotanúsítványok alapvető jellemzője, hogy azok tanulási eredményeket igazolnak. Ezért különösen fontos e tanulási eredmények pontos meghatározása. Ezeknek értelemszerűen azokhoz a kompetenciákhoz kell kapcsolódniuk, amelyek megszerzésére, illetve fejlesztésére felmerültek az előzőekben (12. pont) bemutatott munkaerőpiaci stb. Igények. A tanulási eredmények rendszere hierarchikus és tanulási tevékenységhez kötött.

A mikrotanúsítványos képzések esetében azon tanulási eredményeket tudjuk tanúsítani, melyekhez tényleges tevékenység társul az adott képzésen belül és amelyek teljesüléséről ellenőrzéssel, méréssel meg tudunk győződni. Tehát a kapcsolódó ismeret, képesség vagy attitűd és az ezekből felépülő kompetencia mérhető és értékelhető. Azokat az ismereteket, képességeket, attitűdöket, illetve adott esetben az ezekből következő autonómia jellemzőket kell feltüntetni, amelyek az adott tanulási eredményeket kiadják.

A mikrotanúsítványok leírásánál a SMART modellnek megfelelő kurzus/modul esetleg tanóra szintű tanulási eredményekre kell fókuszálni, amelyeknek az EU-s ajánlással összhangban valamilyen társadalmi, személyes, kulturális vagy munkaerőpiaci igényre reagálnak. Tehát a tanulási eredmény:

• specifikus a szintjének megfelelően *(specific):* nem általánosítva, hanem pontosan, adatszinten kell leírni, hogy milyen végeredményt várunk el;

• mérhető *(measurable)*: ha annak leírásából megtudjuk, hogy mi alapján fogják megítélni, sikerült-e elérni a célt! Számszerűsítően ajánlott meghatározni a konkrét ismeret, képesség, attitűd, autonómia mérését;

• a képzés keretében elérhető, hozzáférhető *(achievable)*: olyan eredménynek kell lennie, ami meghatározott, megtervezett lépésekben megvalósítható, elérhető;

• társadalmi, személyes, kulturális vagy munkaerőpiaci szempontból releváns *(relevant):* ezekhez kapcsolódóan egy hosszútávú cél elérésébe illeszkedik;

• időhöz kötött *(time-based):* a cél megvalósításának időpontja pontosan meghatározható. Az időhöz kötöttséget alapértelmezetten a képzés végéhez is köthetjük, de a tanulási eredmény elvárás megfogalmazható köztes ellenőrzési pontok, belépési vagy továbblépési kritériumok formájában is, a képzés kezdetéhez vagy meghatározott szakaszaihoz kapcsolódóan.

(pl.: alkalmassá tesz egy adott feladatkör betöltésre, interkulturális nemzetközi együttműködésre, célszoftver vagy alkalmazás használatára, vagy új továbbtanulási lehetőségeket teremt a tanuló számára).

A mikrotanúsítványokban meghatározott tanulási eredményeknek értékelhetőnek is kell lenniük. A tanulási eredmény akkor értékelhető, ha

a) a minimális /optimális/elvárt szintjét írja le a tudásnak,

b) a tanuló tudását/képességeit írja le, nem a folyamatot,

c) meghatározza az adott témakört, tehát nem kontextustól függetlenek,

d) kellően részletes, specifikus.

A kompetenciák aránya (hány kompetencia elemet kell felsorolni az egyes kategóriákban), egyes kompetenciák esetleges dominanciája (inkább a tudás elem több vagy inkább a képességé) képzésfüggő, előre nem határozható meg általános jelleggel. A nemzetközi példák azt mutatják, hogy egy mikroképzéshez összesen körülbelül 6-8 jól meghatározott kompetencia alapú tanulási eredmény kapcsolódik.

A tanulási eredmények meghatározásához segédletként ajánlott használni a következő dokumentumot:

A tanulási eredményeknek reflektálnia kell azokra a munkaerőpiaci, társadalmi, illetve személyes igényekre, amelyeknek a képzés eleget kíván tenni. Ezért a kompetenciáknak ezen igényekhez való kapcsolódási pontjait külön meg kell jeleníteni szabadszöveges formában.

***Ad. 19. pont***

Ebben a pontban mutatható be, hogy a képzés milyen oktatási elveket követ és milyen módszereket alkalmaz. Itt lehet kitérni például arra, ha a képzés kínál a hallgatóknak – önállóan vagy csoportban – megoldandó kihívásokat, problémákat, projektfeladatokat, gyakorlati tapasztalatszerzést; ha inter- vagy transzdiszciplináris megközelítésű; ha alkalmaz digitális technológiai megoldásokat; ha célja a transzverzális kompetenciák (pl. kritikai gondolkodás, problémamegoldás, együttműködés, kommunikáció) fejlesztése is. Itt mutatható be, hogyan tudja a képzés a hallgatók szükségleteit figyelembe venni (pl. személyre szabott oktatási elemek, mentorálás). Érdemes külön kitérni arra, ha a képzés oktatási elveiben – részben vagy egészben – megfelel a CHARM-EU oktatási elveinek (<https://www.charm-eu.eu/sites/default/files/2021-02/Educational_Principles%281%29%282%29.pdf>).

***Ad. 20. pont***

A tanulási eredmények értékelésének átlátható és világosan meghatározott kritériumok szerint kell történnie. Ezért be kell mutatni az egyes tanulási eredmények értékelésének módszereit, eszközeit és kritériumait. (Egy-egy értékelési módszer, illetve eszköz több tanulási eredményhez is tartozhat; adott tanulási eredmény többféle módszerrel és eszközzel is értékelhető lehet, többféle úton, változatos tanulási tevékenységekkel is elérhető lehet.)

Egy-egy értékelési elem kapcsán röviden meg kell jelölni, hogy az adott értékelési elem

1. miből áll és hogyan valósítja meg az érintett tanulási eredmények elérésének értékelését;
2. egyéni vagy csoportos feladaton alapul;
3. formatív vagy szummatív értékelést ad; illetve
4. milyen arányban számít bele a végső értékelésbe.

Az értékelési módszerek kiválasztásánál több szempontot érdemes figyelembe venni, és megfontolni, hogy a választott módszer valóban szolgálja-e az oktatási célokat.

Az értékelési módszernek és eszközöknek alkalmasnak kell lennie az adott tanulási eredmények értékelésére, az értékelési módszer tehát attól függ, hogy milyen tanulási eredmény(ek)hez kapcsolódik. Ennek megfelelően figyelembe kell venni például, hogy a tanulási eredmény az ismeretek megszerzésére és megértésükre, vagy azok gyakorlati alkalmazására irányul (vö. Bloom taxonómia). Érdemes törekedni formatív értékelési elemek beépítésére, amelyek érdemi visszajelzést adnak a hallgatóknak a képzés folyamán. Ha a képzés jellege és hossza lehetővé teszi, érdemes megfontolni többféle értékelési módszer, illetve eszköz alkalmazását.

Értékelést nem csak az oktató adhat. Beépíthető lehet (külső) szakértők és a hallgatótársak által adott értékelés, valamint önértékelési elem is. Mérlegelni kell továbbá, hogy biztosítható-e, hogy a feladatot a hallgató felügyelt körülmények között, nem megengedett külső segítség nélkül végezze el. Figyelemmel kell lenni arra, hogy az értékelésnek arányban kell állnia a tervezett hallgatói munkaterheléssel.

Az értékelési rendszer kidolgozásához segítséget adhat a CHARM-EU Értékelési Kézikönyve: <https://www.charm-eu.eu/hu/toolkit/charm-eu-ertekelesi-kezikonyve>.

Ebben a pontban szükséges azt is jelezni, amennyiben a képzés során a képzőhely digitális jelvényeket kíván alkalmazni az eredmények igazolására. A digitális jelvények jól használható eszközei lehetnek a mikrotanúsítványos képzéseken belül az egyes tanulási eredmények megszerzésének igazolására, adott esetben a kellő számú jelvény megszerzése esetén automatikusan elő tud állni maga a mikrotanúsítvány.

Fontos továbbá e pontban kitérni arra is, hogy maga a képzés valamilyen ELTE keretében folytatott kutatás eredményeit építi-e be.

**Minta a Dublini Trinity College egyik mikrotanúsítványos képzésének nyilvános adatairól**

(a teljes mikrotanúsítványos képzés kínálat elérhető az alábbi linken: <https://www.tcd.ie/courses/microcredentials/by-school/school-of-natural-sciences/climate-leadership-development---micro-credential/>)

**Climate Leadership Development - Micro-credential**

This course qualifies for a 80% subsidy under the HCI Fees Subsidy. Please refer to the fees section for details and eligibility criteria.

A célcsoport meghatározása, kinek lehet hasznos a képzés

***Who is this Micro-credential for?***

This micro-credential in Climate Leadership Development is specifically designed for public-sector and private enterprise professionals seeking to up-skill in areas of climate leadership and sustainability.

Given that climate change and biodiversity loss affects all parts of society and all sectors, the micro-credential targets all public and private sectors.

A képzés relevanciája

***Why should I take this Micro-credential?***

Climate change poses a major challenges to society. It is a complex, multi-faceted challenge that can only be addressed using a coordinated and systemic approach applied on a variety of levels, and across a variety of sectors.

This micro-credential provides an opportunity to develop your leadership skills at an individual or organisational level, to help address the global climate challenge.

You will have an opportunity to network with like-minded individuals, and collaborate with others, across a range of sectors.

You can apply the course theory to a real-world workplace challenge.

***When can I start this Micro-credential?***

A képzés időpontja, elérhetősége

There are two intakes per year, one in September and one in March.

A képzés előfeltétele

***What do I need to be accepted onto this Micro-credential?***

Applicants must either have a minimum 2.2 grade in a level 8 degree, or demonstrate equivalent professional experience.

Applicants without a level 8 degree may apply through the Recognition of Prior Learning (RPL) route. All applications must include a cover letter, CV, transcript or RPL documentation.

Tanulási eredmények

***What Will I Learn?***

On successful completion of this micro-credential, learners will be able to:

Evaluate and apply a range of standard and specialised knowledge and tools for effective climate leadership.

Lead and initiate climate action activity to take significant responsibility for the work of individuals and groups.

Understand and reflect on public and corporate norms for sustainability and climate action and take action to change them where appropriate.

Identify methods to self-evaluate and take responsibility for continuing academic/professional development.

Utilise a Systems Thinking approach to demonstrate climate leadership in a wide variety of professional levels and contexts.

Ismeretkörök meghatározása

This micro-credential deals with development of climate leadership skills and it will cover the following areas:

Climate Change as a Systemic Challenge – addresses implementation challenges, the need for building climate capacity, developing multidisciplinary teams, and the need for systems thinking embedded in cross-organisational collaboration.

Introduction to Climate Leadership – highlighting the need for leadership, and identification of the factors that may pose challenges for leadership in response to the global climate challenge.

Climate Justice and Transformational Leadership – examining the skillsets of different leadership styles required to drive transformational change, and how to integrate principles of climate justice in leadership strategy.

Driving behavioural change – understanding human perception from the perspective of individuals, organisations and society. How to communicate effectively both within your organisation and in your organisation’s wider sphere of impact to drive climate action.

Policy making for Climate Action – understanding how policy is developed and what the current and possible future responsibilities are for public and private sectors.

***How will this Micro-credential be delivered?***

A képzés formája

The micro-credential will be delivered online, and during normal working hours.

Students who enrol from the same organisation are encouraged to co-locate for the webinars in their place of work.

Monthly webinars will address key areas of climate leadership development.

Separate check-in sessions with coaches are designed to assist with the monthly content and to support your professional development.

An optional in-person networking session will take place at the end of the course.

Az értékelés formája

***How is this Micro-credential assessed?***

The micro-credential will be assessed using a combination of group and individual assignments:

*Group presentation:* a group presentation to demonstrate your climate leadership skills applied to a real-world challenge (30%).

*Group report:* a written report which elaborates on your group presentation (50%).

*Written individual report*: a written report to reflect on the course and develop your professional development plan (20%).

***Course Details***

Awards: 5 ECTS, Number of Places: 100 Places

Next Intake: September 2024, Closing Date: 1st August 2024

Course Coordinator, Course Director

All applications must include a cover letter, CV, transcript or RPL documentation.

Course Fees